Исмаилова, Лайлаъ Ризвановна
Исмаилова Лайлаъ Ризвановна (, ) — белоруссин журналист, телехьалхелелорг а, модель а. Дуьххьара гӀарайаьлла Берийн эшаран Евровизион 2010 къовсаман хьалхелелорг йолуш дакъа лаьцначул тӀаьхьа. Белоруссина кхаж тасаран жамӀаш кхайкхадора 2011 шеран «Евровизионехь», хьалхелелорг йара Белоруссин 2012 шеран «Евровизионан» къоман харжамехь.

Биографи

Бералла а, доьзал а 
Лайлаъ йина, Агдам (Азербайджан) гӀалара ваьллачу Исмаилов Ризванан а,  Минск гӀаларчу Руженцова Галинин а доьзалехь. ЙоӀ йинчул тӀаьхьа цхьа бутт баьлчи доьзал кхелхира Бакох.

Лайлаан да Агдамера мехкдаьттан базин директор вара, эрмалойн-азербайджанийн тӀом болушехь, тӀаьххьара бен ца йитира гӀала. Иза кхелхира, Лайлаан 3 шо долуш, эрмалойн агӀора схьадиттна герзах. Лайлаъ ненаца а, жимаха волчу вешийца Бахрамца а, йоккхаха йолчу йишийца Эсмирица йухабирзира Минске.

Шен хьалхара материалаш Лайлаа зорба туьйхира 15 шо долуш. Цуо дийцарехь, шен говзалла журналистика харжаран декхарехь йу йоккхаха йолчу йишийна Эсмирина.

Лайлаан нана — оьрсийн меттан а, литературин а хьехархо гимназехь. Йоккхаха йолу йиша Эсмира — журналист, экономист, литератор; болх бира Азербайджанан Белоруссера Вакилатехь, ткъа кхин а Минскера ВКъКх кхиоран программин вакилатехь. Жимаха волу ваша Бахрам доьшуш ву университетехь.

Дешар 
 2006: Белоруссин пачхьалкхан университетан лицей (историн класс).
 2011: БПУ Журналистикин институт (аудиовизуалан журналистика), тӀех дика, 2011 шеран уггаре дика арахецархо.
 2011: доьшу актёрийн ишколехь Playhouse West Голливудехь (Лос-Анджелес гӀала, Калифорни штат, АЦШ).

Карьера 
Телевизионера карьера Лайлаа йолийра 2010 шарахь, Минскехь хила йеза, VIII Берийн эшаран «Евровизион»  къовсаман хьалхелерган ролан харжамех чекхйолуш. Оцу хенахь, БПУ Журналистикин институтан студент йолуш, дийшира Европин Бертан стипендин «Эразмус Мундус» программехь Желтойчоьхь, Аристотелан цӀарах университетехь (Салоники гӀ., Йуккъера Македони).

Коьрта телепрограммаш 

 VIII берийн эшаран къовсам «Евровизион» 2010 — хьалхелелориг.
 56-гӀа эшаран къовсам «Евровизион» 2011 — Белоруссин турк.
 «Керлачу шеран цӀе Хьалхарчунна тӀехь», 2011 — хьалхелелориг.
 Ток-шоу «Мобилан телефонан объективехь» — хьалхелелориг.
 Спортан-самукъане телеловзар «Титанийн тӀом» (), Франци, 2011 — Белоруссин командин декъахо.
 «Музыкин суьйренаш Мирски гӀап-гӀалахь», 2011 — хьалхелелориг.
 XX дуьненайукъара говзаллин фестиваль «Славянийн базар Витебскехь», 2011 — хьалхелелориг.
 «Еврофест» (Белоруссехь 2012 шарахь эшаран «Евровизион» къовсаме къоман харжам) — хьалхелелориг.

Музыкин клипашкахь а, сериалашкахь а дакъа лацар 
 Vinsent — «Гуьйренан вальс» ().
 The Maneken (Украина) — «Йуханехьа билет».
 Джей — «Ма-ярра Аьхкенан».
 «Дика нах», (сериал, Росси) — коьрта роль.

Модель 
 Коллекци «Кэролайн Моник» 2012 (Беверли-Хиллз, Лос-Анджелес гуо, Калифорни штат).
 Дарин логаххьарчогийн коллекци «Кэролайн Моник» 2013 (Беверли-Хиллз, Лос-Анджелес гуо, Калифорни штат).

СовгӀаташ 
 «Мисс Минск» къовсамехь «Мисс пресса» титул, 2009.
 Къоман совгӀат «Телебохь» 2011, Беларусь, «Музыкин-самукъадаккхаран программийн уггаре дика хьалхелелорг» номинацехь.

Цецбоху факташ 
 «Телебохь» суьйренна 2011 шарахь Лайлаа хаьржира французийн Naf Naf фирмин керла коллекцин хӀаваан коч. Оцу духарах Лайлаа делира 1,5 миллион белоруссин сом. Оцу хенахь иза доьшуш йара БГУ Журналистикин институтехь. Лайлаа элира, дуккха а стипендеш тӀекӀела дахка дийзира шен.

Хьажа кхин а 
 Vinsent
 Эшаран Евровизион къовсам

Билгалдахарш

Хьажоргаш 
 Грамчакова, В. Лейла Ісмаілава: «Мая намінацыя!» // Універсітэт. 2009. № 15 — 16.   
 Ведущая детского «Евровидения» Лейла Исмаилова выступит в новом амплуа // Life.az. 2011. 28 февраля.